Banniel Ukraina

24 Eost 1991 (de facto)

28 Genver 1992 (ent-ofisiel) Doare 1991-1992 200px|center Ofisiel  1991-1992
Implijet c'hoazh e-kichen ar gentel deñval Morlu 200px|border|center Kenfeurioù   2:3 Bannielouriezh   25px|25px Implij  MorluOfisiel  20 a viz Mezheven 2006Deskrivadur  En argant e groaz Sant Jorj, banniel ar Stad er c'honk.
Banniel Ukraina (ukraineg : Державний прапор України Derzhavnyi prapor Ukrainy) zo rannet a-blaen etre div vandenn gevatal, glas ha melen, evel skrivet e mellad 20 Bonreizh Ukraina . Hervez an hengoun e tiskouez kement-se glas an oabl a-us edegi melen.

Ar glaz hag ar melen a zeuas war wel e-kerzh dispac'hoù 1848 en Europa, e Lviv en Ukraina, a oa en Impalaeriezh Aostria d'ar mare-se. Livioù banniel Republik Pobl Ukraina (1917-1918 ha 1918-1921), Republik Pobl Ukraina ar C'hornôg (1918-1919]) ha Stad Ukraina (1918) e oant bet, koulz ha re Ukraina ar C'harpatoù (1938-1939), met berzet e voe gant URSS. Keit ha ma voe Ukraina ur Republik Soviedel ez eo ur banniel all a voe implijet : ruz a-us glas, ar morzhol hag ar falz en aour er c'honk dehou. Distroet e voe d'ar banniel hengounel da vare an Dizalc'hiezh e 1991, ha degemeret da vat d'ar 28 a viz Genver 1992.

Abaoe ar bloaz 2004 e vez lidet Gouel ar Banniel Broadel bep 23 a viz Eost, deiz dizalc'hiezh Ukraina.

Deskrivadur
Hervez al lezenn ukrainek ez eo glas ha melen banniel ofisiel ar Stad ; pennadurezhioù Ukraina o deus resisaet al livioù hervez an daolenn a zo amañ a-is.
 220px|center Reizhiad Glas teñval Melen CMYK  100, 63, 0, 2  0, 2, 100, 0 HTML  #0056b9  #ffd800 Pantone  Coated 2935 C  Coated Yellow 012 C RALReizhiad alaman, en Europa.  5019 Azure  1023 Gold RGB  0, 87, 183  255, 215, 0  Websafe  #06c  # fc0
Dizemglev zo bet avat a-zivout ar glaz, rak koulz glaz splann ha glaz teñval zo bet arveret en Istor Ukraina ; al liv teñval a voe kemeret e 2006 en abeg ma steuz buan an hini splann en heol. Koulskoude, lod labouradegoù a gendalc'h da fardañ bannieloù splann.
+ Ar banniel splann en implij 220px|center
Heñvel eo ar banniel teñval ouzh hini Aostria-Izel, ouzh hini Chemnitz en Alamagn, ouzh hini Pécs e Hungaria hag ouzh hini rouantelezh kozh Dalmatia (Kroatia hiziv.)

Istor
Hengoun
Kent donedigezh ar gristeniezh en Ukraina e veze arveret ar glaz hag ar melen el lidoù hengounel evit aroueziañ an dour hag an tan . Al livioù-se a gaver war bannieloù rutheniz en Emgann Grunwald e 1410. Kuzul-Meur Rutheniz a kemeras ar glaz-ha-melen da vanniel ofisiel e-kerzh Dispac'h 1848 e Lviv, a oa kêr-benn Rouantelezh Galizia ha Lodomeria, hag adal neuze e voe gwintet gant ar rannarmeoù ukrainek e Lu Aostria.

Ukraina zizalc'h, 1917-1921
Glaz a-us melen ha melen a-us glaz a veze arveret en Ukraina e-pad ar stourm evit an dizalc'hiezh e 1917. Gwer, roz, du ha gwenn a voe implijet ivez gant meur a Stad dibad da heul steuzidigezh Impalaeriezh Aostria.

« Ukraina Wer », 1917-1921
« Ukraina Wer » ( Зелена Україна Zelena Ukrayina) zo anv istorel un tiriad etre ar stêr Amour hag ar Meurvor Habask, war-dro  km² e c'horread, ma oa Ukrainiz divroet ar braz eus ar boblañs. A-c'houde Dispac'h Rusia 1917 e klaskas Ukrainiz sevel o Stad dizalc'h, a anvjont Ukraina Wer Smele, Jonathan D. Historical Dictionary of the Russian Civil Wars, 1916-1926. Lanham, Maryland : Rowman & Littlefield Publishers, 2015, p. 476 , hogen e miz Ebrel 1918 e stalias ar Rused ur Stad anvet Republik ar Reter-Pellañ war an tiriad ; Ukraina Wer ne badas nemet 1922, ar bloaz ma voe lonket gant URSS.

Daou vanniel a oa bet kinniget evit ar Stad dizalc'h, hervez repuidi ukrainat Smith, Ned (2021). .

Ukraina Soviedel, 1922–1991
Berzet e oa banniel Ukraina da vare URSS<ref> {{cite web|url=https://www.rferl.org/a/the-revolution-on-granite-ukraine-s-first-maidan-kyiv/30892599.html |title=The Revolution On Granite: Ukraine's 'First Maidan'''|accessdate=04 Meu 24}}</ref> ha forzh piv a oa paket ouzh e wintañ a c'helle bezañ tamallet "bruderezh enep enep Soviediz" dirak ul lez-varn. D'an 10 a viz Meurzh 1919 e voe degemeret kentañ banniel Republik Soviedel Ukraina. Meur a wech e voe kemmet kent diskar URSS e 1991, met bepred e veze diazezet war liv ruz Dispac'h miz Here e Rusia ha hini [[Republik Sokialour Kevreadel Soviedel Rusia.

Ruz neuze e oa ar banniel kentañ, gant al lizherennoù kirillek У.С.С.Р. ( U.S.S.R. Ukrainskaya Sotsialisticheskaya Sovetskaya Respublika) en aour. Ur vevenn alaouret a voe ouzhpennet er bloavezhioù 1930 ; ur banniel nevez a voe e 1937, warnañ ur morzhol hag ur falz alaouret a-us al lizherennoù aour У.Р.С.Р. ( U.R.S.R. Ukrainska Radianska Sotsialistychna Respublika'')

Goude URSS, 1991-bremañ
Kerkent hag aet URSS da get ec'h adkemeras Ukraina he banniel glas-ha-melen : ent-ofisiel e flojas evit ar wech kentañ war sea Parlamant ar Stad d'ar 4 a viz Gwengolo 1991.
D'an 21 a viz Ebrel 2011 avat ec'h aotreas ar Parlamant ma vefe gorreet Banniel soviedel an Trec'h da Zeiz an Trec'h Ukraina, an 9 a viz Mae ; ar banniel-se a oa bet lakaet gant al Lu Ruz war ar Reichstag d'ar 1añ a viz Mae 1945, en deiz war-lerc'h emlazh Adolf Hitler. D'an 20 a viz Ebrel 2011 e voe sinet al lezenn gant ar prezidant Viktor Ianoukovytch , hogen d'ar 17 a viz Mezheven e voe anzavet al lezenn evel enep ar Vonreizh . Pevar bloaz goude-se, d'an 9 a viz Ebrel 2015 e voe embannet ul lezenn a verze pep arouez komunour ha nazi . Adal neuze ne voe aotreet arouezioù soviedel nemet er beredoù.

Liammoù diavaez

Pennadoù kar
 Kan broadel Ukraina

Notennoù

Rummad:Ukraina
Ukraina